23/07/2014 | Administración LocalMunicipal
Ferrol
Urbanismo
Notificación a Corral y Mosquera S. C. - actividade en Galiano, 35-37

De conformidade co disposto no artigo 59.5 da Lei 30/1992 de 26 de novembro de Réxime Xurídico das Administracións Públicas e do Procedemento Administrativo Común, e despois de intentar a notificación no domicilio que figura no expediente, feito do que se ten constancia no mesmo, publícase a seguinte notificación: “O concelleiro delegado de Urbanismo, Infraestruturas e Contratación deste Concello, por delegación da Alcaldía do 30/04/2013 (BOP 16/05/2013), con data de hoxe, aprobou, elevándoa a resolución, unha proposta do xurista de Urbanismo, que, literalmente transcrita di así: 1.- Con data do 12.07.2010, a entidade “Corral y Mosquera, SC” achega escrito a modo de declaración responsable de acordo coa Lei 17/2009, para o exercicio da actividade de cafetaría-churrería no local sito na rúa Galiano nº 37 baixo. Achega folla cos datos do solicitante a súa situación e certificado técnico de adecuación redactado polo enxeñeiro técnico industrial don Toqeer Mingorance Mazzucco.2.- Con data do 23.08.2010 dítase decreto polo que se resolve non atender á declaración responsable efectuada pola entidade “Corral y Mosquera SC” para o desenvolvemento da actividade de cafetaría e churrería no local sito no baixo da rúa Galiano 35, coa expresa advertencia da necesidade de solicitar as preceptivas licenzas de obras e apertura, sinalando que a actual licenza de obra solicitada está pendente de resolución xudicial e vixente a medida acordada de cese da actividade.3.- Con data do 22.09.2010, don Cornel Vasile Goual Uzhca, en nome e representación da entidade “Corral y Mosquera, SC”, achega recurso de reposición contra a resolución de data 23.08.2010. No recurso interposto por Cornel Vasile Goual Uzhca, en nome e representación da entidade “Corral y Mosquera, SC” apréciase a concorrencia dos requisitos de índole adxectiva determinantes da súa admisión a trámite, con personalidade suficiente e lexitimación ad causam da parte recorrente. O coñecemento e resolución do recurso compete ao concelleiro delegado da Área de Urbanismo, Infraestruturas e Contratación en virtude do decreto de delegación do 30.04.2013 (BOP do 16.05.2013) - Lei 7/1985, do 2 de abril reguladora das bases do réxime local. - Lei 30/1992, do 26 de decembro, de réxime xurídico das administracións públicas e do procedemento administrativo común (en adiante LPAC) - Lei 9/2002, do 30 de decembro, de ordenación urbanística e protección do medio rural de Galicia (en adiante LOUG) - Decreto 28/1999, do 21 de xaneiro, polo que se aproba o Regulamento de disciplina urbanística para o desenvolvemento e aplicación da Lei do solo de Galicia (en adiante RDU) - Demais normativa aplicable. O recurso de reposición presentouse en legal tempo e forma, enténdese interposto contra o decreto de data 23.08.2010 (notificado o 07.09.2010). De conformidade co artigo 42.1 da Lei 30/92 a administración ten a obriga de ditar resolución expresa en todos os procedementos, se ben no presente, o prazo para resolver e notificar o recurso por parte da administración concluíu, consonte ao artigo 117.2 dítase a presente resolución sen a vinculación do silencio desestimatorio conforme ao artigo 43 da dita lei. Prantexa o recorrente a necesidade de recoñecer o dereito ao exercicio da actividade que contén a declaración responsable, baseándose na legalidade da mesma. Ante isto, cómpre poñer en orde os expedientes relacionados co solicitado: - En primeiro lugar, e tal e como se manifesta no decreto recorrido, o inmoble no que se pretende a realización da devantida actividade de cafetaría foi obxecto dun expediente de reposición á legalidade urbanística por obras non axustadas á licenza (RL 21/06, referido ao edificio sito nas rúas Galiano 35-37 e Real 38), conlevando a orde de demolición das mesmas, e polo tanto imposibilitando a concesión de licenza de primeira ocupación namentras non se repoña á legalidade urbanística. Con data do 15.03.2011 dítase sentencia polo Xulgado do Contencioso-Administrativo nº 1 de Ferrol no PO 595/2006 e acumulado PO 535/2008 polo que se desestima recurso contencioso- administrativo interposto por “Ferrol Hoteles, SL” fronte ás resolucións do Concello de Ferrol de datas 21.08.2006, 29.09.2006 e 07.11.2006 (que acordan a demolición das obras realizadas ilegalmente no edificio sito nas rúas Galiano 35-37 e Real 38), así como tamén se desestima o recurso de reposición interposto pola mesma fronte á resolución do Concello de data 18.08.2008 (pola que se desestimaba recurso de reposición fronte á resolución do 08.05.2008, pola que se denega licenza de legalización das obras realizadas no edificio sito na rúa Galiano 35-38 e Real 38, referido ás obras non axustadas á licenza do 28.01.2002). Dita sentenza foi recorrida en apelación perante o TSXG, quen desestimou o recurso de apelación por sentenza de data 17.11.2011, polo que a sentenza do 15.03.2011 é firme en dereito. - En segundo lugar, consta aberto expediente de reposición á legalidade (RL 2/08) que se resolve ordenando o cese das actividades de hostalería que se estaban a desenvolver no edificio sito nas rúas Galiano 35-37 e rúa Real 38. Con data do 09.11.2012 declárase a firmeza da sentenza do 21.09.2012 ditada polo Xulgado do Contencioso-Administrativo nº1 de Ferrol no PO 19/009 e acumulado PO 430/2009. Dita sentenza desestima os recursos de reposición interpostos fronte aos tres decretos de data 09.01.2009(referidos á orde de cese das actividades de hostalería levadas a cabo no edificio sito nas rúas Galiano 35-37 e Real 38) e o decreto de data 06.10.2009 (polo que se ordena o cese da actividade sen licenza no inmoble sito na rúa Galiano 35-37 e Real 38), ditados no marco do expediente de reposición á legalidade RL 2/08. - En terceiro lugar, consta expediente de reposición á legalidade (RL 12/06) que se resolve ordenando o cese definitivo da actividade de cafetería desenvolvida no baixo do edificio sito na rúa Galiano 35-37 (decreto do 01.04.2008). Dita resolución debén firme en dereito de conformidade co auto do 20.01.2011 que declara o arquivo do PO 20/2009 polo que ser recorría mediante recurso contencioso-administrativo a resolución de data 09.01.2009 (que desestimaba recurso de reposición fronte ao decreto do 01.04.2010). - E en cuarto lugar, e relacionado con todo o anterior, o proxecto achegado por “Raxo Móvil, SL” o 18.11.2005 e asinado polo enxeñeiro industrial don Claudio Felipe Sesay Huhn, en ningún momento obtivo licenza de obras e de apertura que solicitaba, polo que a suposta adecuación a dito proxecto que se manifesta na declaración responsable do 12.07.2010 en ningún momento pode ter efectos debido ao non axuste a dereito do mesmo. É máis, de acordo co dito no punto anterior, o local no que se pretende o exercicio da actividade ten orde de cese definitivo de actividade e precinto de data 01.04.2008, firme en dereito polo xa dito. Cómpre recordar que o edificio sito nas rúas Galiano 35-37 e Real 38 non conta con licenza de primeira ocupación (debido ao seu desaxuste á normativa urbanística e namentras non se repoña á legalidade urbanística de conformidade co RL 21/06) Todo elo con independencia do xa dito sobre o fieto de que as obras que se puideran ter acometido en ningún momento tiveron autorización, e tampouco o tivo a actividade, polo que en ningún momento o local puido ter exercido actividade algunha. De xeito evidente, a declaración responsable e documentación que aportou o agora recorrente en data do 12.07.2012 está en íntima conexión co proxecto achegado coa solicitude de licenza de obras e apertura presentada por “Raxo Móvil, SL” o 18.11.2005 e asinado polo enxeñeiro industrial don Claudio Felipe Sesay Huhn (que nunca foi obxecto de licenza), xa que se está a vincular a declaración responsable presentada con dito proxecto, indicando que a obra e actividade de cafetaría-churrería que pretende instalar se axusta a dito proxecto asinado por don Claudio Felipe Sesay Huhn (recóllese no certificado técnico de adecuación aportado coa declaración responsable o seguinte nos antecedentes: “tomando como referencia el estado actual del local, para el que fue otorgada licencia por el Ayuntamiento de FERROL, para el desarrollo de la actividad, basada en el proyecto de ejecución redactado por el Ingeniero Industrial Coleg.-1388 D. GILDARDO FERNANDO SANTIAGO SAGASTAGOITIA FEIXO”). A estes efectos, é de aplicación o artigo 71. bis da LPAC (que na actualidade ten a mesma redacción que tiña no momento da presentación da declaración responsable referida), que no seu apartado 4 establece que “la inexactitud, falsedad u omisión, de carácter esencial, en cualquier dato, manifestación o documento que se acompañe o incorpore a una declaración responsable o a una comunicación previa, o la no presentación ante la Administración competente de la declaración responsable o comunicación previa, determinará la imposibilidad de continuar con el ejercicio del derecho o actividad afectada desde el momento en que se tenga constancia de tales hechos, sin perjuicio de las responsabilidades penales, civiles o administrativas a que hubiera lugar.” Polo que se refire á alegación de ausencia de comunicación algunha ao arrendatario sobre e expediente sobre o local, elo non impide a necesidade de cumprimento da legalidade e das resolución firmes en dereito, de acordo cos expedientes tramitados fronte ao propietario (responsable do incumprimento da legalidade urbanística nos mesmos). Fai referencia o recorrente a unha visita xirada polos técnicos municipais en data do 29.07.2010, a cal non consta no presente expediente iniciado co seu escrito do 12.07.2010. Todo elo, con independencia da imposibilidade do inicio da actividade por todo o dito máis arriba. Polo que se refire á aplicación da Lei 7/2009 ás obras, podemos traer a colación a sentenza do TSX de Madrid de 17 Febreiro 2011, que entendía non incluídas as obras no réxime da Directiva de Servizos, afirmando: “la Ordenanza impugnada establece el Régimen de Gestión y Control de las Licencias Urbanísticas de Actividades, por lo que regula cuestiones relativas al urbanismo, y queda fuera del ámbito de aplicación de la Directiva”. Todo elo con independecia das posteriores modificacións lexislativas, que produciron un máis que significativo avance nesta materia a prol da supresión das licenzas, de tal xeito que a data de hoxe tamén as obras poden ser obxecto de presentación mediante unha comunicación previa (Lei 9/2013 de Galicia). No presente suposto, no momento de presentación da declaración responsable do 12.07.210, e logo da resolución do 23.08.2010 na que se lle denegan efectos á mesma, non cabe outra resolución que a denegación do recurso de reposición debido a entenderse axustada a dereito o decreto do 23.08.2010, no cal se recordaba a vixencia da medida acordada de cese da actividade en dito local. En canto á resolución do expediente, declarando non atender á declaración de responsabilidade, elo é de conformidade coa esixencia establecida no dereito administrativo de terminación dos expedientes (artigos 42 e 87 LPAC). Debido á imposibilidade de exercitar o solicitado na declaración responsable, denégase o mesmo. Dita denegación imposibilita o exercicio da devandita actividade de cafetaría no local sito na rúa Galiano 37 baixo, por todo o dito máis arriba. Por todo isto, propoño ao concelleiro delegado de Urbanismo, Infraestruturas e Contratación a adopción das seguintes resolucións: Primeira.- Desestimar integramente o recurso de reposición achegado por don Víctor Jaime Corral Lama, en nome e representación da entidade “Corral y Mosquera, SC”, en data do 22.09.2010 fronte ao decreto do 23.08.2010, confirmando o mesmo en tódolos seus extremos, e recordando a orde de cese de actividade no local sito na rúa Galiano 35-37 baixo. Segunda.- Notificar aos interesados no expediente.” Contra a resolución expresa do recurso de reposición, poderá vostede interpoñer recurso contencioso-administrativo ante o Xulgado do Contencioso-Administrativo no prazo de dous meses contados a partir do seguinte ao da recepción da presente notificación, de acordo co disposto no artigo 46 da Lei 29/98, do 13 de xullo, reguladora da devandita Xurisdición. Ferrol, 09/06/2014. O secretario xeral,” Ferrol, 8 de xullo de 2014. O concelleiro delegado de Urbanismo, Infraestruturas e Contratación, por delegación da alcaldía de 30/04/2013 (BOP 16/05/2013) Guillermo Evia Pérez